钦定古今图书集成/方舆汇编/职方典/第1353卷 > 《新兴县志》
## 钦定古今图书集成/方舆汇编/职方典/第1353卷 > 《新兴县志》

法性禅院　，在县东白村四十里龙境山。为赞圣禅师圆寂道场。

龙境塔　：在县东白村，为赞圣禅师建。

文昌阁　在文昌桥中。明知县王民顺建。“阜民楼　” 在县治前。明知县胡如孟建。

作新楼　明万历己丑，署知县通判余相建，以“县宅后低洼，培土建楼，接天王堂，使地脉连络焉。”

安乐窝　在县南城外，为邑乡官潘游书屋。明知县王民顺、姚舜牧、邓应平，每堂事毕，即造庐讲道。姚舜牧采邵尧夫安乐窝以颜其堂，邓应平又采陶彭泽《逸趣》以名其亭。朴斋先生自联于其旁曰：“窝叨安乐之名，必有邵先生之德，乃可居也；亭取逸趣之义，须希陶处士之风。” 斯无愧乎。

报恩塔　在国恩寺左。按《坛经》《五灯会元》：唐太极元年壬子，六祖命门人还新州造报恩塔，仍令促工。至次年夏末落成。七月八日，辞曹溪，归新州，八月初三日涅盘入塔后，肉身又返曹溪。宋开禧二年，朝奉大夫马晞骥、阳江进士彭吴、郡守黄朝请重修。《明崇祯志》作“开禧二年建” ，非。香灯冈　在上卢村之下，温泉旁，去龙山五里。六祖圆寂后。广州韶州新州三郡官僚及门人争迎真身。乃于此冈烧香。以烟所指处决师所归。故名。

夏院　，在邑城外东南隅擢秀坊，乃六祖禁足之地。自唐中宗敕建国恩寺，即置此院，即今五

贤祠旧址

夏院塔　夏院原有木塔三层，宋淳熙间，汤邦彦、梁万顷创建砖塔时，撤旧基及土三尺，得银匮，中有舍利，奉而閟之公帑，及九尺，得金沙焉。土皆五色，光映夺目。越四年落成。塔高十五丈三尺，凡九级。今废。